పాఠము 5: సమస్తమును దేవుని మహిమ కొరకే చేయుడి
A. ఆటంకమా? లేక ఆశీర్వాదకరమైన మెట్టా?
1. 1 కొరింథీయులకు 8:1-13 విగ్రహములకు అర్పించిన మాంసమును భుజించుట విశ్వాసములో బలహీనులైన వారికి ఏ విధముగా ఆటంకముగా మారగలదు?
2. విగ్రహములకు అర్పించబడిన మాంసమును భుజించుటకు దూరముగా ఉండుటకు పౌలును ప్రేరేపించినది ఏమిటి? (మత్తయి 22:37-39)
3. పౌలు జీవితము ఆటంకముగా కాక మెట్టురాయిగా ఏ విధముగా ఉండెను? (1 కొరింథీయులకు 9:1-12, 13-18, 19-23)
4. యేసు భూలోక పరిచర్య కాలములో, మెట్టురాయిగా కాక ఆటంకరాయిగా ఉన్న కొందరి జీవితములను గుర్తించండి.
కయాఫా, యూదా, పేతురు (కొన్ని సందర్భాలలో), యాకోబు మరియు యోహాను (కొన్ని సందర్భాలలో).
5. ఇతరులకు ఆటంకముగా ఉండవచ్చునని మీరు నివారించుటకు ఎంచుకొనగల కొన్ని కార్యములు ఏమిటి?
6. మన జీవితములు, ఇతరులు దేవునితో జీవమును మార్చివేసే సంబంధమునకు ప్రయాణించుటలో వారికి సహాయపడు మెట్టురాళ్లుగా ఏ విధముగా ఉండగలవు? (మత్తయి 5:14-16; 25:34-36 మొదలైనవి)
B. గతము నుండి నేర్చుకొనుట
1. 1 కొరింథీయులకు 10:1-11 ఐగుప్తు నుండి కనానుకు అరణ్య ప్రయాణములో ఇశ్రాయేలీయుల అనుభవముల నుండి మనము ఏ పాఠములను నేర్చుకొనగలము?
2. ఇలాంటి అపజయములను నివారించుటకు పౌలు ఇచ్చిన హెచ్చరిక ఏమిటి? (1 కొరింథీయులకు 10:12)
3. గతములో చేసిన తప్పులను మరల చేయుటకు మనము శోధింపబడినప్పుడు, పౌలు ఇచ్చిన నిరీక్షణ మాట ఏమిటి? (1 కొరింథీయులకు 10:13)
4. మీరు ఆత్మీయముగా బలహీనులై ఉన్న ఒక సమయమును, మరియు దేవుడు మీకు తప్పించుకొనుటకు మార్గమును కలుగజేసిన విధమును పంచుకొనండి..
5. 1 కొరింథీయులకు 10:14-22 ఇశ్రాయేలీయులు విగ్రహారాధనలో పడిపోయిరి. కొరింథులోని క్రైస్తవులు తిరిగి విగ్రహారాధన వైపుకు శోధింపబడిరి. పౌలు నేడు ఇక్కడ ఉన్నయెడల, విగ్రహారాధనను గూర్చి ఏ హెచ్చరికలను ఇచ్చియుండేవాడు?
C. సమస్తమును దేవుని మహిమ కొరకే చేయుడి
1. 1 కొరింథీయులకు 10:31 కొరింథులోని క్రైస్తవులతో పౌలు పంచుకొన్న ఈ జీవిత సూత్రమునకు సందర్భము ఏమిటి?
2. సమస్తమును దేవుని మహిమ కొరకే చేయుటకు పౌలును ప్రేరేపించినది ఏమిటి? (1 కొరింథీయులకు 10:32-33)
3. ఈ సూత్రమును అన్వయించగల జీవితములోని మరికొన్ని విషయములను పంచుకొనండి..
4. దేవుని మహిమ కొరకు ఈ ప్రవర్తనను కొనసాగించలేనని మీరు గ్రహించి, మీ ప్రవర్తనను మార్చుకొనవలెనని ప్రభావితులైన ఒక సందర్భమును పంచుకొనండి..
5. 1 కొరింథీయులకు 11:1లో పౌలు ఇచ్చిన ఆహ్వానము, 1 కొరింథీయులకు 10:31లో అతడు పంచుకొన్న జీవిత సూత్రముతో ఏ విధముగా సంబంధము కలిగియున్నది?
6. ఈ జీవిత సూత్రమును నేడు మీ జీవితమునకు అన్వయించుకొనుటకు దేవుడు మిమ్మును ఏ విధముగా ప్రభావితం చేయుచున్నాడు?
